พุ่งไม่หยุด! ไทยพบผู้ติดเชื้อ “โควิด-19” เพิ่มอีก 136 ราย ดันยอดป่วยสะสมทะลุ 1,500 คน
พุ่งไม่หยุด! ไทยพบผู้ติดเชื้อ "โควิด-19" เพิ่มอีก 136 ราย ดันยอดป่วยสะสมทะลุ 1,500 คน
พุ่งไม่หยุด! ไทยพบผู้ติดเชื้อ "โควิด-19" เพิ่มอีก 136 ราย ดันยอดป่วยสะสมทะลุ 1,500 คน
30 มี.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อโคโรนา 2019 (โควิด-19) หรือ โฆษก ศบค. แถลงสถานการณ์โควิด-19 ประจำวันที่ 30 มี.ค.63
โดยระบุว่า พบผู้ป่วยโควิด-19 เพิ่ม 136 ราย ยอดสะสมรวม 1,524 ราย ไม่มีผู้เสียชีวิตเพิ่ม ยอดเสียชีวิตยังคงอยู่ที่ 7 ราย
ทั้งนี้ ผู้ป่วยสะสมกระจายอยู่ในพื้นที่ทั้งหมด 59 จังหวัด โดยพบผู้ติดเชื้อรายใหม่ในต่างจังหวัดมากกว่าในกรุงเทพมหานคร ขณะที่จังหวัดนนทบุรี ยังมีผู้ติดเชื้อสูง และกระจุกตัวที่ชลบุรี ยะลา ปัตตานี อุบลราชธานี เมื่อเปรียบเทียบกับประเทศอื่นจำนวนผู้ติดเชื้อยังมีแนวโน้มทะยานขึ้น